Kodanikeühiskonna loomiseks aga ainuüksi seaduslikest raamidest ei piisa. Kaasavas, arutlevas demokraatias peaks kodanikel olema tunne, et neil on võimalus end puudutavates asjades kaasa rääkida - mitte ainult kord mõne aasta jooksul valimissedelit täites. Selleks on vaja avalikku ruumi, kus poliitilisi arutelusid läbi viia, ning demokraatlikku vaimsust: suhtumist üksteisesse kui võrdsetesse, ärakuulamist väärivatesse kaaskodanikesse.